চারুবালা তোণ্ডাইমান

রানী চারুবালা রাজম্মানি আয়ি সাহেব (জন্ম ৭ অক্টোবর ১৯৫৮), যিনি মেয়র চারুবালা টোণ্ডাইমান নামে পরিচিত, একজন ভারতীয় রাজনীতিবিদ এবং পুদুক্কোট্টাইয়ের রাজকীয় পরিবারের সদস্য। তিনি আম্মা মাক্কাল মুনেত্র কড়গমের সাংগঠনিক সম্পাদক। তিনি তিরুচিরাপল্লী সিটি কর্পোরেশনের দু'বার (২০০১ এবং ২০০৫) মেয়র নির্বাচিত হয়েছিলেন এবং অল্প সময়ের জন্য ত্রিচি ইউনিট তামিল মানিলা কংগ্রেসের সভাপতি ছিলেন। তিনি তামিল মানিলা কংগ্রেস (টিএমসি) ত্যাগ করেন এবং ২০১৬ সালের ১৫ই সেপ্টেম্বর সর্বভারতীয় আন্না দ্রাবিড় মুনেত্র কড়গম (এআইএডিএমকে) দলে যোগ দেন। পরে, তিনি আর কে নগরের বিধায়ক ধীনাকরণের সহায়তা নিয়ে আম্মা মক্কাল মুনেত্র কড়গমে উচ্চতর পদধারী হওয়ার জন্য চেষ্টা করেন।

 শুটিং 
চারুবালা তাঁর শৈশবকালে একজন দক্ষ রাইফেল শ্যুটার ছিলেন। তিনি রয়েল পুডুকোট্টাই স্পোর্টস ক্লাবের বর্তমান কোষাধ্যক্ষ।

 প্রাথমিক এবং ব্যক্তিগত জীবন 
চারুবালা ১৯৫৮ সালের ৭ই অক্টোবর জন্মগ্রহণ করেন।  তাঁর বাবা ছিলেন তামিলনাড়ু হাইওয়ে ডিপার্টমেন্টের সুপারিনটেনডেন্ট ইঞ্জিনিয়ার সুব্রামানিয়াম এবং মা ছিলেন সরোজিনী। চারুবালা তিরুনেলভেলির প্রয়াত আইএফএস ভাস্কর টোণ্ডাইমানের নাতনী, [ তথ্যসূত্র প্রয়োজন ] প্রাক্তন গণপূর্ত সচিব আইএএস এস রামসুন্দরমের বোন, এবং আইপিএস অর্চনা রামসুন্দরমের বৌদি। শিল্পকলা এবং দর্শনে চারুবালার স্নাতকোত্তর ডিগ্রি রয়েছে। 

চারুবালা পুডুকোট্টাইয়ের রাজা আর. রাজাগোপাল টোণ্ডাইমানের সাথে বিবাহবন্ধনে আবদ্ধ হয়েছেন, রাজাগোপাল রয়েল পুডুকোট্টাই স্পোর্টস ক্লাবের সভাপতি এবং তামিলনাড়ু শুটিং অ্যাসোসিয়েশনের সহ-সভাপতি। এই দম্পতির এক ছেলে এবং এক মেয়ে রয়েছে। ছেলে, আর. পৃথ্বীরাজ টোণ্ডাইমান, যিনি একজন আন্তর্জাতিক ট্র্যাপ শ্যুটার এবং রয়েল পুডুকোট্টাই স্পোর্টস ক্লাবের সচিব। মেয়ে, রাধা নিরঞ্জনী একজন জাতীয় ট্র্যাপ শ্যুটার এবং রয়েল পুডুকোট্টাই স্পোর্টস ক্লাবের যুগ্ম কোষাধ্যক্ষ।

 রাজনীতি 
ছোটবেলা থেকেই, চারুবালা ভারতীয় জাতীয় কংগ্রেসের একজন সক্রিয় সদস্য ছিলেন। [ উদ্ধৃতি প্রয়োজন ] তিনি ২০০১ থেকে ২০০৯ সাল পর্যন্ত তিরুচিরাপল্লীর মেয়র হিসাবে দায়িত্ব পালন করেছিলেন। ২০০৯ এবং ২০১৪ লোকসভা নির্বাচনের সময়, তিনি তিরুচিরাপল্লি লোকসভা কেন্দ্র থেকে দাঁড়িয়েছিলেন এবং সর্বভারতীয় আন্না দ্রাবিড় মুনেত্রা কড়গমের পি. কুমারের কাছে দু'বারই পরাজিত হন, যথাক্রমে ৪,৩৩৫ এবং ১,০০,৩০০ ভোটের ব্যবধানে।

চারুবালা বর্তমানে বৈদিক জ্ঞান পুনরুদ্ধার আন্দোলনের যুগ্ম আহ্বায়ক। [ উদ্ধৃতি প্রয়োজন ] তিনি তিরুচিরাপল্লীর এসিএমই ম্যাট্রিকুলেশন স্কুল এবং সেইসঙ্গে  তিরুচিরাপল্লীর পুদুক্কোট্টাই মান্নার এডুকেশনাল অ্যাণ্ড চ্যারিটেবল ট্রাস্ট ও মান্নার আর্টস অ্যাণ্ড সায়েন্স কলেজের সেক্রেটারি। 

তিনি তামিল মানিলা কংগ্রেস (টিএমসি) ত্যাগ করেন এবং ২০১৬ সালের ১৫ই সেপ্টেম্বর সর্বভারতীয় আন্না দ্রাবিড় মুনেত্রা কড়গমে (এআইএডিএমকে) যোগ দেন।

তিনি ২০১৯ সালের সংসদীয় নির্বাচনে তিরুচিরাপল্লী আসনে এএমএমকে প্রার্থী হিসেবে প্রতিদ্বন্দ্বিতা করে ব্যর্থ হন।

 তথ্যসূত্র 

বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:আম্মা মাক্কাল মুনেত্র কড়গমের রাজনীতিবিদ
বিষয়শ্রেণী:তামিল মানিলা কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:তামিলনাড়ুর মেয়র
বিষয়শ্রেণী:তামিলনাড়ুর ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি